必不一挫遂已，乃诏大合兵于淮西以待之。金人攻庐、和二州，锜自太平渡江，抵庐州，与张俊、杨沂中会。而敌已大入，刘锜据东关之险以遏其沖，引兵出清溪，两战皆胜。行至柘皋，与金人夹石樑河而阵。河通巢湖，广二丈，锜命曳薪垒桥，须臾而成，遣甲士数队路桥卧枪而坐。会杨沂中、王德、田师中、张子盖之军俱至。翌日，兀朮以铁骑十万分为两隅，夹道而阵。王德薄其右隅，引弓射一酋毙之，因大唿驰击，诸军鼓噪。金人以拐子马两翼而进。王德率众鏖战，沂中以万兵各持长斧奋击之，敌大败；刘锜与王德等追之，又败于东山。敌望见曰：「此顺昌旗帜也。